armvectores/hy_wikipedia_2023 huggingface dataset:
Երկար ճանապարհ դեպի ազատություն

Երկար ճանապարհ դեպի ազատություն (անգլ.՝ Long Walk to Freedom), Նելսոն Մանդելայի հուշարձանը, որ հեղինակել է նկարիչ Մարկո Ցիանֆանելին։ Տեղադրվել է 2012 թվականին ՀԱՀ Դուրբան քաղաքից ոչ հեռու գտնվող Խովիկ փոքր քաղաքում։ Ստեղծվել է 6-9 մետր երկարությամբ 50 պողպատե սյուներից, որոնք ամրացված են հիմքին միմյանցից առանձին։


== Պատմություն ==
1962 թվականի օգոստոսի 5-ին  հարավաֆրիկյան Խովիկ ոչ մեծ քաղաքում ծայրամասում տեղի է ունեցել մի իրադարձություն, որն ունեցել է հեռահար հետևանքներ ամբողջ աշխարհում։ Դուրբանի արվարձանից դեպի մայրցամաքի խորքը տանող R103 մայրուղու անապատային հատվածում ապարտհեյդի ոստիկանությունը կանգնեցնում է մեքենա, որի ղեկին Աֆրիկյան ազգային կոնգրեսի ընդհատակյա կազմակերպության առաջնորդներից մեկը՝ Նելսոն Մանդելան։ Այդ ժամանակ նա արդեն 17 ամիս գտնվում էր հետախուզության մեջ, և նրան գտնել հաջողվել է միայն Կենտրոնական հետախուզական վարչության մասնագետների աջակցության շնորհիվ։ Պետական հեղաշրջում նախապատրաստելու մեղադրանքով Մանդելան դատապարտվել է ցմահ ազատազրկման և բանտում անցկացրել 27 տարի։ Ըստ Մանդելայի խոսքերի՝ «դա եղել է դեպի ազատություն տանող երկար ճանապարհի սկիզբը»։


== Ստեղծում ==
Հուշարձանի հեղինակը հարավաֆրիկացի քանդակագործ Մարկո Ցիանֆանելին է, որ ծնվել է Յոհաննեսբուրգում։ 1992 թվականին ավարտել է Վիտվատերսրանդի համալսարանի գեղեցիկ արվեստների ֆակուլտետը և շուտով հայտնի է դարձել իր արտասովոր աշխատանքներով, որոնցում համադրել է օրիգինալ գեղարվեստական լուծումներ, նորագույն  տեխնոլոգիաների վարպետորեն օգտագործում և հայեցակարգային խորը ենթատեքստ։
Ըստ Մարկո Ցիանֆանելիի խոսքերի՝ արձանն ստեղծվել է ի նշանավորումն Նելսոն Մանդելայի ձերբակալության 50-ամյա տարելիցի, ինչն իր արտացոլումն է գտել քանդակը կազմող ուղղահայաց սյուների քանակի մեջ։ Հուշարձանի հանդիսավոր բացումը տեղի է ունեցել 2012 թվականին։


== Ճարտարապետություն ==
Հուշարձանը կազմված է 6,5-9,5 մետր բարձրություն ունեցող և ածխածնի քիչ պարունակությամբ պողպատե 50 սյուներից, որոնք միաժամանակ խորհրդանշում են բանտի ճաղավանդակը և Մանդելայի ձերբակալության 50-րդ տարին։ Հուշարձանի տարածքում ներառված է հյուսիսային կողմից արձանին հարող ոչ մեծ ծառուղի, որ նախագծվել է ճարտարապետ Ջերեմի Ռոզի կողմից։ Ծառուղու ամենակենտրոնում՝ արձանից  35 մետր հեռավորության վրա, գտնվում է հուշատախտակ։ Այդ կետից Մանդելայի դիմանկարը վերածվում է ամբողջական պատկերի։


== Ծանոթագրություններ ==
Սթիվ Բերթ

Սթիվեն Դուեյն (Սթիվ) Բերթ կրտսեր (անգլ.՝ Steven Dwayne "Steve" Burtt, Jr., ուկրաիներեն՝ Стівен Буртт, մարտի 7, 1984(1984-03-07), Նյու Յորք, Նյու Յորք, ԱՄՆ), Ուկրաինացի և ամերիկացի պրոֆեսիոնալ բասկետբոլիստ, խաղարկող։ Հանդես է գալիս պուերտոռիկյան «Աթլետիկոս դե Սան Գերման» ակումբում։


== Արտաքին հղումներ ==
Էջը Ուկրաինայի սուպերլիգայի կայքում Archived 2014-04-16 at the Wayback Machine.(ուկր.)
Էջը FIBA.com կայքում(անգլ.)
Բուդապեշտ

Բուդապեշտ, Հունգարիայի մայրաքաղաքը։ Ունի 1,7 միլիոն բնակիչ, իսկ քաղաքամերձ բնակավայրերի հետ միասին՝ 2,5 միլիոն։ Բուդապեշտը Հունգարիայի քաղաքական, առևտրային, տրանսպորտային և մշակութային կենտրոնն է։ Դանուբ գետը բաժանում է քաղաքը երկու հիմնական մասի` Բուդա (արևմտյան մաս) և Պեշտ (արևելյան մաս)։ Բուդան լեռնոտ և անտառաշատ է, մինչ Պեշտը մաս է կազմում Հունգարիայի Մեծ Հարթավայրի։ Բուդապեշտը Եվրոպական Միության իններորդ բազմամարդ քաղաքն է։
Բուդայի տարածքում ապրել են Ք.ա. 5-րդ դարից կելտեր։ Հռոմեացիները նվաճել են կելտերի բնակավայրերը և ստեղծել են Աքվինկում (լատիներեն՝ Aquincum) քաղաքը, ինչը Հռոմեական կայսրության կարևորագույն քաղաքներից մեկն էր (Ք.հ. 1-5-րդ դդ.)։ Հունգարները 9-րդ դարից են հաստատվել տարածքում։ Բուդայի ամրոցը հիմնվել է Բելա Դ թագավորի կողմից, իսկ Մաթիաս թագավորի օրոք դարձել է միջազգային ռենեսանսային կենտրոն։ 16-17-րդ դարերում թուրքերի լծի տակ էր գտնվում, 18-19-րդ դարերում նորից ծաղկում էր ապրում։ 1873 թվականին Բուդա, Պեշտ և Օբուդա («Հին Բուդա») քաղաքները միացան, այդ ժամանակվանից ամբողջ բնակավայրը կոչվում է Բուդապեշտ։


== Անվանում ==
Հայտնի է հռոմեական ժամանակներից՝ Աքվինկում անունով։ Բաղկացած է պատմականորեն ձևավորված երեք մասից՝ Պեշտից, Բուդայից և Օբուգայից (հայտնի է 1148 թվականից), որոնք 1872 թվականին միավորվել են և ստացել Բուդապեշտ անունը։
Ենթադրում են, որ «Բուդա» և «Պեշտ» անվանումներն ունեն սլավոնական ծագում․ Բուդա (Դանուբի աջ ափին) նշանակում է «խրճիթ» կամ «շինություն», իսկ Պեշտ (Դանուբի ձախ ափին)՝ «քարանձավ» կամ «օջախ»։


== Ծանոթագրություններ ==


== Արտաքին հղումներ ==
Բուդապեշտի հասարակական երթևեկության քարտեզը
Budapest info and Hotel guide (en)


== Տես նաև ==
Սեչենյիի շղթայակապ կամուրջ
Գեռնիկա (ֆիլմ)

Անվան այլ կիրառումների համար տե՛ս՝ Գեռնիկա (այլ կիրառումներ)Գեռնիկա (իսպ.՝ Guernica), հարավսլավացի գրող Անտոնիե Իսակովիչի պատմվածքի հիման վրա 1978 թվականին նկարահանած Էմիր Կուստուրիցայի գեղարվեստական կարճամետրաժ ֆիլմը, փարիզյան FAMU կինոդպրոցի դիպլոմային աշխատանքը։


== Դիպաշար ==
Ֆիլմի դեպքերը տեղի են ունենում Եվրոպայում 1930-ական թվականների վերջին։
Հայրը ոչ մի կերպ չի կարողանում բացատրել որդուն՝ Ռոջերին, թե ինչու է անհրաժեշտ հագուստին կրել դեղին ժապավենը։ Նա Ռոջերին ասում է, որ նրան գրանցել է մի հեղինակավոր կազմակերպության և ժապավենը պետք է գրել կազմակերպության կանոնադրության համաձայն։ Պայմաններից մեկն էլ քթի ձևն է։ Ընտանիքի բոլոր անդամների քիթը երկար է, ուստի փողոցում պետք է պարտադիր կրել դեղին ժապավենը։
Դժվարին զրույցից հետո պրոֆեսորը կնոջ հետ այցելում է ստորացուցիչ բուժզննման, որը կազմակերպված էր հրեական ընտանիքների համար։ Վերադառնալով բուժզննումից՝ նրանք տեսնում են, որ Ռոջերը կտրել է ընտանեկան լուսանկարների անբարենպաստ քթերը՝ դրանք փոխարինելով ուրիշներով։ Դիմանկարներով նա Պաբլո Պիկասոյի «Գեռնիկա» նկարը հիշեցնող կոլաժ էր ստացել, որը տեսել էր նախորդ օրը։


== Դերերում ==
Միրոսլավ Վիդլակ — Ռոջեր
Բորիկ Պրոխազկա — Ռոջերի հայրը
Խանա Սմերկովա — Ռոջերի մայրը
Կարել Աուգուստա — բուժզննող բժիշկ
Պետեր Կրզակ — Ժան-բապտիստ Կիրշներ, երեժիշը


== Աշխատանքային խումբ ==
Ռեժիսոր։ Էմիր Կուստուրիցա
Сценаристы: Պավել Սիրկորա, Էմիր Կուստուրիցա
Оператор: Էմիր Կուստուրիցա
Տեխնիկական աշխատակիցներ՝
Մարիա Ջբանկովա
Յոզեֆ Խուբկա
Ալեշ Վոլեման
Մանկավարժներ՝
Յարոսլավ Խուժերա
Բորիվոյ Զեման
Բեդրիխ Պիլնի
Յան Խալաս
Վլադիմիր Վոլֆ
Ալոիս Ֆիշարեկ


== Ծանոթագրություններ ==
Բալթիմոր շրջան (Մերիլենդ)

Բալթիմոր շրջան (անգլ.՝ Baltimore County), ԱՄՆ Մերիլենդ նահանգի 24 վարչական միավորներից մեկը։ Ընդհանուր տարածությունը 1.766 կմ² է, բնակչությունը՝ 805.029 մարդ (2010 թ. տվյալներով)։ Շրջկենտրոնն է Թոուսոն բնակավայրը։ Կազմավորվել է 1659 թ.։
Չոգորի (հագուստ)

Չոգորի, բլուզ կամ ժակետ, կորեական ազգային հագուստի՝ հանբոկի հիմնական տարրը, թե՛ տղամարդկանց և թե կանանց համար։ Չոգորին փակում է ձեռքերը և մարմնի վերևի հատվածը։


== Ստուգաբանություն ==
Չոգորին հագնում են դեռևս հին ժամանակներից, այս հագուստի տարրը Կորեական երեք թագավորությունների ժամանակաշրջանում հայտնի է եղել յու (유, 襦), պոկսամ (복삼, 複杉), վիխե (위해, 尉解) անուններով, և հայտնի չէ, թե որ ժամանակաշրջանում է այս հագուստի համար սկսեցին օգտագործել «չոգորի» բառը։ Գորյոյի դինաստիայում՝ Չխուննյոլ թագավորի (կոր.՝ 충렬왕, 忠烈王; 1236—1308, թագավորել է՝ 1274—1308) կառավարման վերջում։ Առաջին փաստաթուղթը, որտեղ հիշատակվել է «չոգորի» բառը՝ Չխոնջոնը (կոր.՝ 천전의, 遷奠儀): Վոնգյոնի թագուհին (կորեերեն՝ 원경왕후, վոնգյոն-վանխու) հագել էր չոգորի դագաղի դուրս բերման արարողության ժամանակ։ 1420 թվականի փաստաթուղթը (Սեջոնի ժամանակաշրջան) ամրագրում է չոկկորի (赤古里) և տանջոկորի (短赤古里) բառերը, միայն թե հայտնի չէ, թե դա եղել է կորեերենի թարգմանություն հանջայով։ Մինչև Գորյոյի կառավարելը Սիլլայում հանդերձանքի վերևի տարրը կոչվում էր «վիխե» (կոր.՝ 위해, 尉解), և այդ բառը Սիլլայի լեզվից էր և մինչև հիմա էլ օգտագործվում է բարբառներում՝ ուտխի և ուչխի տարբերակներով։
Ամենավաղ գտնված չոգորին, նմուշը յանչխոնական տոհմական գերեզմանատնից (թվագրվում է1400—1450 թվականներին), ինչպես նաև նմուշը, գտնված Սանվոնս տաճարում գտնվող Բուդդայի արձանից (ենթադրաբար, թողել էին, որպես զոհաբերություն), թվագրված 1460-ական թվականներին։


== Արտաքին տեսք ==

Չոգորին բաղկացած է բազմաթիվ մասերից։ Հիմնականները թվարկված են ստորև։

Կիլ (길) - հիմքը առջևից և հետևից։
Կիտ (깃) - օձիք։
Տոնջոն (동정) - հանովի օձիք։
Կորիմ (고름), նաև օտկորիմ (옷고름) - ժապավեններ, որոնցով չոգորին կապում են կրծքին։
Տոմե (도매) - թևքեր։
Կկիտոն (끝동), ցայտերանգ թևքածալ, որը ամրանում է կանացի չոգորիի թևքերին։Չոգորիի ձևը ժամանակի ընթացքում փոխվել է. գոյություն ունեն այս հագուստի բազմաթիվ տեսակներ, որոնք տարբերվում են ձևով, օգտագործվող կտորով, կարի տարբերակով։


== Ծանոթագրություններ ==

Lee Ho-jeong (2007-05-07)։ «Clothing with stories of fertility and faith»։ JoonAng Daily 


== Տես նաև ==
Կորեական հագուստի տարրեր


== Արտաքին հղումներ ==
Իբրահիմա Բալդե

Իբրահիմա Բալդե (ֆր.՝ Ibrahima Baldé, ապրիլի 4, 1989(1989-04-04), Դակար, Սենեգալ), սենեգալցի ֆուտբոլիստ, ՉՖՌ ակումբի հարձակվող։ Մասնակցել է 2012 թվականին Լոնդոնում անցակացված ամառային օլիմպիական խաղերին։


== Ակումբային կարիերա ==
2006 թվականին Իբրահիմա Բալդեն մեկնել է Արեգնտինա, որտեղ խաղացել է «Արգենտինոս Խունիորս» և «Վելես Սարսֆիլդ» ակումբների երիտասարդական թիմերում։

 
2008 թվականից մինչև 2010թվականը Իբրահիմա Բալդեն խաղացել է «Ատլետիկո Մադրիդ Բ» ակումբում (18 խաղ, 8 գոլ), 2010-2011 թվականներին հանդես է եկել Ատլետիկո Մադրիդի գլխավոր թիմում (18 խաղ, 3 գոլ)։ 2010/11 մրցաշրջանը վարցաշրջանով անցկացրել է «Նումանսիա» ակումբում (18 խաղ, 6 գոլ)։ 2011 թվականի ապրիլի 13-ին եռամյա պայմանագիր է կնքել «Օսասունայի» հետ։
2012 թվականի հուլիսին Բալդեն տեղափոխվել է «Կուբան», ինչի մասին պաշտոնապես հայտարարվել է հուլիսի 19-ին։ Ֆուտբոլիստի տրանսֆերի համար ակումբը վճարել է 3,5 մլն եվրո։ Այդ գումարի մեկ երրորդը՝ 1,16 մլն եվրո, ստացել է մադրիդ «Ատլետիկոն», որի կազմում  սենեկալցի խաղացողը խաղացել է 2008-2011 թվականներին։
«Կուբանի» կազմում իր նորամուտը նշել է 2012 թվականի օգոստոսի 27-ին «Վոլգա» ակումբի դեմ խաղում, որի ընթացքում դուբլ է ձևակերպել։ Ռուսաստանի առաջնության 2012/13 մրցաշրջանում Բալդեն անցկացրել էընդանուր առմամբ 23 խաղ և խփել 8 գոլ։
2013 թվականի օգոստոսի 22-ին Եվրոպա լիգաի որակավորման փուլի՝ Նիդերլանդական «Ֆեյենորդ» ակումբի դեմ խաղում բալդեն խփել է միակ գոլը և հաղթանակ պարգևել իր թիմին։


== Միջազգային կարիերա ==
2012 թվականի հունիսի 2-ին Բալդեն կատարել է իր նորամուտը Սենեգալի հավաքական կազմում՝ մասնակցելով 2014 թվականի աշխարհի առաջնության նախնտրական փուլի՝ Լիբերիայի հավաքականի դեմ խաղին։ Այդ խաղում նա խփել է իր առաջին գոլը ազգային հավաքականի կազմոմ։ Նույն թվականին Իբրահիման հավաքականի կազմում մասնակցել է Լոնդոնում անցկացված Օլիմպիական խաղերին։ Մրցաշարի ընթացքում նամասնակցել է բոլոր 3 խաղերին և գոլ խփել ապագա չեմպիոն Մեքսիկայի հավաքականի դարպասը։


== Ձեռքբերումներ ==
«Կուբան»Ռուսաստանի գավաթի խաղարկության եզրափակչի մասնակից - 2014/15


== Վիճակագրություն ==


=== Ակումբային վիճակագրություն ===
2016 թվականի օգոստոսի 7-ի տվյալներով


=== Գոլերը Սենեգալի հավաքականում ===


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Իբրահիմա Բալդե պրոֆիլը BDFutbol կայքում
Ֆուտբոլիստի էջը Sportbox.ru կայքում
Թաթուլ (անձնանուն)

Անվան այլ կիրառումների համար տե՛ս՝ Թաթուլ (այլ կիրառումներ)Թաթուլ, հայկական արական անուն։ Առաջացել է հայերեն թաթուլ՝ «անասունների առջևի թաթը» բառից։ Թաթ անվան փաղաքշական ձևն է։ Սկսել է գործածվել 5-րդ դարից։


== Գործածություններ ==
Թաթուլ եպիսկոպոս Տարոնի, Մեծն Ներսեսի ուղեկիցներից մեկը, երբ նա 353 թվականին գնում էր Կեսարիա՝ կաթողիկոս օծվելու։
Թաթուլ Վանանդեցի, ով 451 թվականին մասնակցել է Վարդանանց պատերազմին։
Թաթուլ Կամսարական, Հազկերտ Բ-ի բանտարկած նախարարներից մեկը (452 թ)։
Թաթուլ Դիմաքսյան, ով 451 թվականին մասնակցել է Վարդանանց պատերազմին, որից հետո բանտարկվել է Պարսկաստանում 12 տարի և ապա արզատ արձակվելով՝ 462 թվականին վերադառնում է Հայաստան։
Թաթուլ ճգնավոր, իր եղբոր՝ Վարոսի և իր աշակերտ՝ Թումայի հետ ճգնում էր Վարդանանց պատերազմից հետո, Գյուտ կաթողիկոսի ժամանակ (461-478 թթ.):
Թաթուլ եպիսկոպոս Արշարունյաց (Կամսարականաց), ժամանակակից է Բաբկեն կաթողիկոսին (490-516 թթ.), ով ստորագրում է այն թուղթը, որը գրել է Բաբկենը Պարսկաստանի ուղղափառներին։ Ըստ Այրարատ 56 բ տախտակի՝ հաջորդել է Հովհան եպիսկոպոսին, գահակալել 9 տարի, և իրեն էլ հաջորդել է Թովմա եպիսկոպոսը։
Թաթուլ, իշխան կամ հարկահան, ով 1018 թվականին ներել է Տեկորի հարկերը։
Թաթուլ, սպարապետ Կարուց Գագիկ թագավորի։
Թաթուլ, իշխան էր նշանակված Հունաց կողմից Մարաշում։
Թաթուլ, որդի Պարոնշահի, ով 1329 թվականին գրել տվեց մի Ավետարան։
Թաթուլ, մերձավոր Կարապետ գրչի, ով 1357 թվականին մահտեսի Խնդուի համար ընդօրինակեց Ավետարանը։
Թաթուլ, ազգական Կիրակոս քահանայի, ով 1404 թվականին Դանիել սարկավագին գրել տվեց մի Մաշտոց։


== Ծանոթագրություններ ==
Ստանիսլավ Մոլոդիխ

Ստանիսլավ  Մոլոդիխ (ռուս.՝ Молодых, Станислав Семёнович, հունվարի 23, 1942(1942-01-23), Բելգորոդի շրջան, Կուրսկի մարզ, ՌԽՖՍՀ, ԽՍՀՄ - նոյեմբերի 10, 2003(2003-11-10), Սիեթլ, Վաշինգտոն, ԱՄՆ), ռուս և խորհրդային նկարիչ։ Պատմական թեմաներով նկարների հեղինակ է, ինչպես նաև` նկարել է դիմանկարներ, նատյուրմորտներ և բնանկարներ։


== Կենսագրություն ==
Ծնվել է Հայրենական մեծ պատերազմի տարիներին, Սեմյոն Մոլոդիխի ընտանիքում։ Հայրը մասնակցել է պատերազմին։ Ընտանիքում եղել է յոթ երեխա։
Մոլոդիխը գերազանցությամբ ավարտել է Կուրսկի գեղարվեստի համալսարանը։
1964-1970 թվականներին ուսումը շարունակել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում։
1970-1973 թվականներին ընդունվել է ինստիտուտի ռեկտոր, պրոֆեսոր Վիկտոր Օրեշնիկովի ստեղծագործական արհեստանոց։
Ռուսաստանի պատմության հետ կապված նկարների հեղինակ է, ինչպիսիք են, օրինակ, «Կոլեկտիվացումը։ 1929 թվական» (1971-1977), «Էմելյան Պուգաչյովի ապստամբությունը» (1980), Պուգաչևվշչինի աշնանային տարբերակը «1773 թվական» (1981-1982)։
Այս և այլ աշխատանքներ գտնվում են Բելգորոդի գեղարվեստի պետական թանգարանում։
Ստանիսլավը ապրել է Սանկտ Պետերբուրգում։ Մահացել է 2003 թվականին, սրտի կաթվածից, ինքնաթիռում, ԱՄՆ թռչելիս։
Դիակիզումից հետո մոխիրը թաղվել է Սանկտ Պետերբուրգում։


== Ընտանիք ==
Հայրը` Սեմյոն Մոլոդիխ
Մայրը` Սոֆիա Սավելևնա
Եղբայրը` Ալեկսանդր Մոլոդիխ, ամուսնացած է եղել նկարչուհի Նինա Մոլոդիխի հետ։


== Հիշողություն ==
2011 թվականին Բելգորոդում նկարչի պատվին փողոց է անվանակոչվել։
2017 թվականի հունվարին Բելգորոդի արվեստի թանգարանում կազմակերպվել է «Ստանիսլավ Մոլոդիխ` պատմական նկարների վարպետ» փոքրիկ ձևաչափի ցուցահանդես։ Ցուցահանդեսը նվիրված էր նկարչի 75 ամյակին ։


== Ծանոթագրություններ ==


== Արտաքին հղումներ ==
Титовская О. В։ «Это такое служение, такое счастье» (ռուսերեն)։ Белгородский художественный музей։ Արխիվացված է օրիգինալից 2017-09-17-ին։ Վերցված է 2017-09-14  
«Станислав Семенович Молодых» (ռուսերեն)։ Артхив։ Վերցված է 2017-09-14
Վարդատերեփուկ Սոսնովսկու

Վարդատերեփուկ Սոսնովսկու (լատ.՝ Amberboa sosnovskyi Iljin), բարդածաղկավորների ընտանիքին պատկանող բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Միամյա նուրբ բույս է։ Ունի 2–15 սմ բարձրություն։ Ցողունները բարակ են, թույլ ճյուղավորված, սովորաբար մերկ, միայնակ։ Տերևները պարզ են, հաստավուն, երկարավուն–նշտարաձև, թեթևակի գանգուր։ Զամբյուղները բարակ երկար կոթերով են, գագաթնային, երկարավուն–ձվաձև կամ գլանաձև։ Եզրերի ծաղիկները վարդագույն են, թեթևակի մեծացած և 3–7 մմ– ով  գերազանցում են կենտրոնական ծաղիկներին։ Սերմնիկները նշտարաձև են, բաց դարչնագույն, խիտ մետաքսանման մազոտ, պապուսը ունի 2 մմ երկարություն։


== Տարածվածություն ==
Հայաստանում հայտնի է Երևանի ֆլորիստիկական շրջանում (Սուրենավան, Արմաշ, Երասխ, Ուրծի լեռնաշղթա)։ Աճում է  նաև Նախիջևանում, Արևելյան Անդրկովկասում և Հյուսիսարևմտյան Իրանում։


== Էկոլոգիա ==
Հայաստանում աճում է ստորին և միջին լեռնային գոտիներում՝ ծովի մակարդակից  800–1700 մ բարձրությունների վրա, քարքարոտ, խճաքարոտ, քարաթափվածքային լանջերին, մերգելային կրաքարերի վրա, օշինդրային կիսաանապատի աղակալված տեղերում։


== Պահպանություն ==
Վտանգված տեսակ է։ Հայտնի է մեկ ֆլորիստիկական շրջանում։ Տարածման և բնակության շրջանների մակերեսը 500  կմ²-ից պակաս է։ Աճում է ինտենսիվ յուրացվող տարածքում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի և Բեռնի կոնվենցիաների հավելվածներում ընդգրկված չէ։
Պահպանության համար գործողություններ չեն իրականացվում։


== Ծանոթագրություններ ==
Կարապետ Հայրապետյան

Կարապետ (Կարո) Պետրոսի Հայրապետյան (փետրվարի 20, 1942, Երևան, Հայկական ԽՍՀ, ԽՍՀՄ - հոկտեմբերի 10, 1997, Երևան, Հայաստան), հայ ջութակահար։


== Կենսագրություն ==
Կարո Հայրապետյանի ծնողները՝ Պետրոսն ու Հռիփսիմեն, ապրել են Արևմտյան Հայաստանում։ Այնուհետև նրանք տեղափոխվել են Ֆրանսիա, որտեղ հանդիպել են և 1933 թվականին ամուսնացել։ 1936 թվականին նրանք տեղափոխվել են Հայաստան, որտեղ էլ 1942 թ. փետրվարի 20-ին ծնվել է երկար սպասված զավակը։ Նրան կնքել են Պետրոսի հոր՝ Կարապետի անունով։
Կարոյի երաժշտական տաղանդը դրսևորվել է արդեն մանուկ հասակում։ Նա բազմաթիվ գործիքներ է նվագել։ Դա ծնողներին դրդել է որդուն տանել ջութակի դասերի (հատկապես մի ջութակահարի մասին ֆիլմը դիտելուց հետո)։ Երաժշտական կրթությունը Կարոն ստացել է Երևանի Կոմիտասի անվան կոնսերվատորիայում, հետո ուսումը շարունակել է Մոլդովայում։
Ջազմեն Վահագն Հայրապետյանի հայրն է։
Վաղաժամ վախճանվել է 1997 թ. հոկտեմբերի 10-ին։


== Սկավառակագրություն ==
«Concert In Armenia» ալբոմ (1990), Pipeline Entertainment
«The Magic Bow» ալբոմ (1994), MP3, Hollywood Music Center/Peko Music
«Կախարդական ջութակ» ալբոմ (1996)
The Best of Garo Hayrabedian (CD), 1996, Parseghian Records
«Memories» ալբոմ
«Music palace» ալբոմ (1998)


== Քննադատություն ==
Կարո Հայրապետյանը համարվում է ռաբիս ոճի առաջատար կատարողներից մեկը։ Նա է առաջինը ջութակը կիրառել այդ ժանրում և այն բարձրացրել մինչև թատերական բեմի գագաթները։


== Ֆիլմեր ==
Նկարահանվել է «Երջանկության մեխանիկան» գեղարվեստական ֆիլմի դրվագներից մեկում
Վավերագրական ֆիլմ «Սոլո», 1986 թվական, հ/ֆ «Երևան» ստուդիա։ Սցենարի հեղինակ և ռեժիսոր Ա. Ավանեսով (ֆիլմ-համերգը նվիրված է Կարապետ Հայրապետյանի ստեղծագործական կյանքին)
Կարապետ Հայրապետյանի մասին խոսվում է Ռուշան Փիլոսյանի երաժշտական-գրական հաղորդման մեջ («Ղրիմ» հեռուստառադիոընկերություն)


== Ծանոթագրություններ ==
Սուրեն Հովնանյան

Սուրեն Վարդանի Հովնանյան (հունվարի 3, 1927(1927-01-03) - սեպտեմբերի 21, 1975(1975-09-21), Երևան, Հայկական ԽՍՀ, ԽՍՀՄ), հայ պատմաբան։ Պատմական գիտությունների դոկտոր (1969), պրոֆեսոր (1972)։


== Կենսագրություն ==
Ավարտել է Երևանի Խաչատուր Աբովյանի անվան հայկական մանկավարժական ինստիտուտի պատմության ֆակուլտետը (1949 թ.)։ 1954-1959 թվականներին դասախոսել է Երևանի հեռակա մանկավարժական ինստիտուտում։ 1959-1969 թվականներին աշխատել է ՀՀ ԳԱԱ պատմության ինստիտուտում, 1969-1975 թվականներին՝ դասախոսել Վանաձորի մանկավարժական ինստիտուտում։ Հովնանյանի հիմնական ուսումնասիրությունը վերաբերում է հայ-բուլղարական կապերի և բուլղարահայ գաղութի պատմությանը։


== Երկեր ==
Ֆրանսիան Բուրբոնների երկրորդ ռեստավրացիայի և հուլիսյան ռևոլյուցիայի ժամանակաշրջանում։ (1815-1830), Հովնանյան Սուրեն Վարդանի, Երևանի պետական հեռակա մանկավարժական ինստիտուտ, Երևան, Ա. հ., 1958:
Չեխոսլովակիան սոցիալիզմի ուղու վրա։ Երևան, ՀԽՍՀ Քաղաքական և գիտական գիտելիքների տարածման ընկերության հրատարակչություն, 1959։
Ֆրանսիան բուրժուական միապետության ժամանակաշրջանում։ (1830-1848), Հովնանյան Սուրեն Վարդանի, Երևանի պետական հեռակա մանկավարժական ինստիտուտ, Երևան, Ա. հ., 1959:
Չեխոսլովակիայի սոցիալիստական շինարարության պատմությունից։ Հովնանյան Սուրեն Վարդանի, Երևան, ՀԽՍՀ ԳԱ հրատարակչություն, 1963, 222 էջ։
Армяно-болгарские исторические связи и армянские колонии в Болгарии во второй половине XIX в., Институт истории АН АрмССР, Ереван, Б.и., 1968.


== Ծանոթագրություններ ==
Քոթարի պատրանք

Քոթարի պատրանքը (նաև Քոթարի համախտանիշ, քայլող դիակի համախտանիշ) հազվադեպ հանդիպող վիճակ է, որին բնորոշ է չգոյության պատրանքը, հիվանդը ժշտում է իր մարմնի մասերի, օրգանների կամ ընդհանրապես կենդանության փաստը։ Հիմնականում հանդիպում է կյանքի երկրորդ կեսում, ավելի հաճախ՝ կանանց մոտ։ Որպես հիվանդություն ընդգրկված չէ DSM-IV-TR և ICD-10 ձեռնարկներում։ Առկայությունը, որպես առանձին համախտանիշ, վիճարկվում է, իսկ ցնորքները դիտվում են իբրև ախտանիշ։
Քոթարի համախտանիշի մասին խոսում են ինչպես հայելային արտապատկերման, մոլուցքային մեծամտության զառանցանքի մասին։          Հիվանդությունը կոչվում է ֆրանսիացի նյարդաբան Ժուլ Քոթարի անունով, ով 1880 թ. առաջին անգամ նկարագրել է վիճակը 43-ամյա կնոջ դեպքով,անվանելով այն բացառման զառանցանք:Ավելի ուշ այդ համախտանիշը կոչվեց իր անունով։


== Կլինիկական պատկեր ==
Քոթարի համախտանիշի ժամանակ զառանցանքային մտքերը առանձնանում են վառ, գունեղ, անհեթեթ ու գրոտեսկային չափազանցությունների մելամաղձոտ և նիհիլիտտական պնդումներով՝ արտահայտված թախծոտ և տագնապահար աֆֆեկտի ֆոնին։
Հիվանդները հիմնականում գանգատվում են թե աղիքները փտել են  կամ սիրտ չունեն, որ իրենք մարդկային պատմության մեծագույն և չտեսնված հանցագործներն են, որ վարակել են բոլորին սիֆիլիսով կամ ՁԻԱՀ-ով, թունավորել են ողջ աշխարհը իրենց գարշահոտ շնչով:Երբեմն հիվանդները պնդում են , որ իրենք վաղուց արդեն դիակ են, իրենց օրգանիզմը վաղուց է քայքայվել է,որ իոենց ամենադաժան պատիժներն են սպասվում այն բոլոր չարիքների համար,որ իրենք պատճառել են մարդկությանը։ Քոթարի համախտանիշի ժամանակ խիստ ընդգծված սթրեսի ու տագնապի ընթացքում առաջանում են արտաքին աշխարհի մերժան ու բացառման մտքեր:Այդպիսի հիվանդները պնդում են,որ շուջը ամեն ինչ մահացել է, Երկիրը դատարկվել է , և այնտեղ կյանք չկա։


== Հիվանդաբանութուն ==
Քոթարի համախտանիշը կարող է հանդիպել ծանր , էնդոգեն դեպրեսիաների պսիխտիկ ձևերի (այսպես կոչված պսիխոտիկ դեպրեսիաների կամ դեպրեսիվ պսիխոզի) նաև շիզոաֆֆեկտիվ խանգարումների շրջանակների , դեպրեսիվ-պարանոիդալ շիզոֆրենիայի տեսքով, պրոգրեսիվ կաթվածի, ուղեղի աթերոսկլեռոզի , ծերունական դեմենցիայի և այլ հոգեկան հիվանդությունների ընթացքում։ Ավելի հաճախ Քոթարի համախտանիշը հանդիպում է ծերունական (սենսիլ, հետաճային) դեպրեսիաների և  պսիխոզի ժամանակ։
Քոթարի համախտանիշի առկայութունը համեմատաբար ավելի երիտաաարդ մարդու մոտ, որին չի կարելի սենիլ պսիխոզ ախտորոշել ըստ տարիքային չափանիշների, խոսում է նրա ծայրահեղ ծանր դեպրեսիայի , դեպրեսիայի կառուցվածքում տագնապի մեծ կշռի ու բարձր սուիցիդալ վտանգի մասին։


== Ծանոթագրություններ ==
Աշխարհամաս

Աշխարհամաս, ցամաքի տարածքներ, որոնք ընդգրկում են մայցամաքներն իրենց շրջապատող կղզիների հետ միասին։

Սովորաբար առանձնացվում են վեց աշխարհամասեր՝

Ավստրալիա և Օվկիանիա
Ասիա
Ամերիկա
Անտարկտիկա
Աֆրիկա
ԵվրոպաԵրբեմն առանձնահատուկ մաս առանձնացվում Օվկիանիան։ Ավելի հազվադեպ, Ավստրալիա և Օվկիանիան  Ավստրալիա մայրցամաքի հետ միասին դիտվում է որպես աշխարհի կրկնակիացած մաս (Օվկիանիա)։
Չպետք է շփոթել մայրցամաքների բաժանումը աշխարհամասերի բաժանման հետ, ինչպես նաև Հին աշխարհը (Եվրասիան և Աֆրիկան), որը հայտնի էր մինչև Ամերիկայի  բացահայտումը, և Նոր աշխարհը (Հյուսիսայի Ամերիկա և Հարավային Ամերիկա)։ Ցամաքների բաժանումը աշխարհամասերի զարգացել է պատմականորեն։
Գոյություն ունի տարբերություն «մայրցամաք» և «աշխարհամաս» եզրույթների միջև։ Մայրցամաքների առանձնացումը կատարվում է այլ մայրցամաքներից ջրային տարածությունների անջատումով, իսկ աշխարհամասն ավելի պատմամշակութային հասկացություն է։ Աշխարհամասերը մայրցամաքներից բացի ընդգրկում են նաև իրենց շրջապատող կղզիները։ Աշխարհամասերի բաժանումը է պայմանական է։ Օրինակ՝ Եվրասիա մայրցամաքը բաժանվում է Ասիա և Եվրոպա աշխարհամասերի։ Ամերիկա աշխարհամասը ընդգրկում է երկու մարյցամաքներ՝ Հյուսիսային Ամերիկան և Հարավային Ամերիկան, իրենց հարակից կղզիների հետ միասին։ Ավստրալիա մայրցամաքի ափերը ողողող Խաղաղ օվկիանոսի  կղզիների հետ միասին կոչվում է Ավստրալիա և Օվկիանիա աշխարհամաս։ Անդտարկտիդա մայրցամաքը հարակից կղզիների հետ միասին կազմում է Անտարկտիկա աշխարհամասը։


== Ծանոթագրություններ ==
CSB News

CSB News, շուրջօրյա լրատվական հեռուստաընկերություն Բանգլադեշում։ Հեռարձակվում է 2007 թվականի մարտի 24-ից թեստալին ռեժիմով, հիմնական հեռուստաեթերը մեկնարկել է ապրիլի 9-ին։


== Ծանոթագրություններ ==
Սարեգո

Սարեգո  (իտալերեն՝ Sarego), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5840 մարդ (2008), բնակչության խտություն՝ 240 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 36040։ Հեռախոսային կոդ՝ 0444։
Սուրբ Կույսի հիշատակը Մոնտիչելլո դի Ֆարայում տոնում են հուլիսին, Մելեդոյում Սուրբ Ուբալդոյի հիշատակը՝ մայիսին։ Նույն վայրում՝ սեպտեմբերի 22-ին, Սուրբ Մավրիկիոսի հիշատակը տոնում են կոմունայի հովանավորները։ Օգոստոսին Սարեգոյում հատկապես նշվում է Ամենասուրբ Աստվածածնի Վերափոխման տոնը։


== Ծանոթագրություններ ==
Խորոշև (գյուղ, Բելոգորսկի շրջան)

Խորոշև (ուկրաիներեն՝ Хорошів), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Խորոշև գյուղում բնակվում էր 731 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուչկի (գյուղ, Մալինի շրջան)

Բուչկի (ուկրաիներեն՝ Бучки), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1892 թվականին։
2001 թվականի տվյալներով Բուչկի գյուղում բնակվում էր 55 մարդ։ Բնակավայրը զբաղեցնում է 0,727 կմ² տարածք։ Բնակչության խտությունը կազմում էր 75,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մադոնա

Մադոնա (լատիշ․՝ Madona), քաղաք Լատվիայում, վարչական կենտրոնը գտնվում է Մադոնսկիի շրջանում։ Գտնվում է երկրի արևելյան մասում, Կենտրոնական Վիդզեմսիի բարձրադիր վայրում։


== Ազգային կազմ ==
2005 թվականի տվյալներով Մադոնայում բնակվում է 9394 բնակիչ։ Բնակչության ազգային կազմը հետևյալն է`

Լատինացիներ — 80,3 %
Ռուսներ — 14,7 %
Բելառուսներ — 1,7 %
Ուկրաինացիներ — 0,9 %
Մնացած 13 ազգություններ — 2,3 %


== Քույր-քաղաքներ ==
 Կուլոն (Սարտա), ֆրանսիական կոմունա
 Օրոխուվո (Զուևո)


== Տրանսպորտ ==


=== Ավտոճանապարհներ ===
Մադոնայի միջով ընթանում է տարածաշրջանային դժվարանցանելի Պլյավինյաս (Գոստինի) - Մադոնա- Գլուբենե ավտոճանապարհը։ 
Մադոնայում պիտանի տարածաշրջանային ավտոճանապարհներն են` Ցեսիս- Վեցպիեբալգա- Մադոնա, Կրասլավա- Պռեյլի - Մադոնա և Մադոնա-Վարակլյանի։ 
Տեղական ավտոճանապարհն է` Մադոնա-Լյադոնա


=== Միջքաղաքային ավտոբուսների գործունեություն ===
Հիմնական երթուղիներն են` Մադոնա - Ռիգա, Մադոնա - Պլյավինյաս, Մադոնա - Ցեսիս, Մադոնա - Այզկրաուկլե, Մադոնա - Ցեսվայնե - Ալուկսնե, Մադոնա - Լուբանա - Բալվի, Մադոնա - Ռեզեկնե - Լուդզա, Մադոնա - Վարակլյանի - Վիլյանի, Մադոնա - Պրիեյլի - Դաուգավպիլս, Մադոնա - Էրգլի։


=== Երկաթուղային հաղորդակցություն ===
Քաղաքում կա երկաթուղային կայարան Մադոնան, որը գտնվում է Պլյավինյաս - Գլուբենե գծի մոտ։ Այժմ այստեղ գործում է միայն ամենօրյա Մադոնա -Ռիգա դիզել-գնացքը։ Ավելի վաղ նույնպես այստեղ կար Մադոնա - Լուբանա գիծը, սակայն այժմ այն ապամոնտաժվել է։
Էրգլի քաղաքի հարևանությամբ  կայանը եղել է փակուղային, սակայն  խորհրդային տարիներին Մադոնան պետք է լիներ երկաթուղային հանգույց։ Ենթադրվում է Էրգլի գիծը պետք է երկարաձգվի մինչև Մադոնա, Մադոնան  մինչև Լուբանի, և կառուցվի   երկաթուղին գիծ մինչև Կարսավի։


== Հայտնի մարդիկ կապված քաղաքի հետ ==
Յակունին, Նիկոլայ Պետրովիչ (1902—1944), խորհրդային զորահրամանատար, զոհվել է այս քաղաքում ։
Գաույեսնս, Յանիս լատվիացի և սովետական բժիշկ, ծնվել է Մադոնայում։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт Мадонского края(լատիշերեն)(ռուս.)(անգլ.)(գերմ.)(լիտվ.)

Информация о Мадоне на туристическом портале mesta.lv(ռուս.)
Информация о Мадоне в топонимической базе данных(լատիշերեն)
C++ դիզայն և էվոլյուցիա

«C++ դիզայն և էվոլյուցիա» (անգլ.՝ The Design and Evolution of C++, D&E), Բյորն Ստրաուստրուպի հեղինակած գիրք, որտեղ նկարագրվում է C++ լեզվի ստեղծումը։ Թարգմանվել է նվազագույնը 6 լեզվով։
Գրքում հիմնական ուշադրություն է դարձվում «Սի դասերով» սկզբնական ծրագրից մինչև ներկայիս դրության դիզայնի և լեզվի էվոլյուցիայի քայլերին և նկարագրվում է լեզուների հասկացությունների զարգացումը։ Նաև Ստրաուստրուպը գրքում մանրամասնորեն ցույց է տվել C++ և Սիմուլայի լեզվի ընդհանուր կապը։
C++ պատմության մասին հոդված գրելու գաղափարը Ստրաուստրուպին առաջարկել են 1993 թվականին ծրագրավորման լեզուների պատմության ԱՍՄ-ի երկրորդ կոնֆերանսի ժամանակ (ԱՍՄ HOPL—2)։ Ուրիշների հետաքրքրությունը ոգեշնչեց նրան ավելի լուրջ մոտենալ գործին, և 1994 թվականին գրվեց մի ամբողջ գիրք։
1994 թվականին «Dr. Dobb’s Journal» ամսագիրը գրքին շնորհեց «Productivity Award» պարգևը։


== Տես նաև ==
C++ ծրագրավորման լեզու


== Ծանոթագրություններ ==


== Արտաքին հղումներ ==
Bjarne Stroustrup։ «The Design and Evolution of C++» (անգլերեն)։ Արխիվացված է օրիգինալից 2012-04-06-ին։ Վերցված է 2009-08-18  
Francis Glassborow։ «Обзор The Design and Evolution of C++ и The Evolution of C++» (անգլերեն)։ Արխիվացված է օրիգինալից 2001-03-20-ին։ Վերցված է 2009-08-18
Բեր (այլ կիրառումներ)

Բեր անվանումը կարող է ունենալ հետևյալ կիրառումները․

Բեր - գետ Վայոմինգ նահանգի հարավ-արևելքում, Այդահո նահանգի հարավ-արևելքում, Յուտա նահանգի հյուսիս-արևելքում։ Երկարությունը 760 կմ,
Բեր - համայնք Ֆրանսիայում, որը գտնվում է Օվերն մարզի Ալյեի գավառում։
Ջելակցի

Ջելակցի, (սերբ.՝ Јелакци), գյուղ որը գտնվում է Սերբիայի հանրապետության Ալեքսանդրովաց քաղաքում։


== Բնակչություն ==
Ըստ 2002 թվականին կատարված մարդահամարի գյուղում բնակվում են 437 մարդ։ Գյուղում ապրում են 370 չափահադ մարդիկ, իսկ միջին տարիքը կազմում է 47.5 տարի(45.2 տղամարդկանց, 50.1 կանանց համար)։ Գյուղն ունի 134 տնային տնտեսություն։


== Ծանոթագրություններ ==
Բունյակինո (գյուղ, Պուտիվիլի շրջան)

Բունյակինո (ուկրաիներեն՝ Бунякине), գյուղ Ուկրաինայի Սումիի մարզի Պուտիվիլի շրջանում։ Հիմնադրվել է 17-րդ դարում։
2001 թվականի տվյալներով Բունյակինո գյուղում բնակվում էր 587 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շարմեյ

Շարմեյ (ֆր.՝ Charmeil), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էսկյուրոլ կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03060։


== Բնակչություն ==
Համայնքի բնակչությունը 2008 թվականին կազմում էր 723 մարդ։


== Տնտեսություն ==
2007 թվականի տվյալներով 469 աշխատունակ տարիքի մարդկանցից (15-64 տարեկան) 330-ը տնտեսապես ակտիվ էին, 139-ը անգործունակ (ակտիվության ցուցանիշը 70,4 %, 1999 թվականին եղել է՝ 74,3 %)։ 330 աշխատունակ բնակիչներից 305-ը աշխատում էին (158 տղամարդ և 147 կին), անաշխատանք էին 25-ը (9 տղամարդ և 16 կին)։ 139 անգործունակ մարդկանցից 35-ը աշակերտներ կամ ուսանողներ են, 55-ը թոշակառու, 49-ը անաշխատունակ էին այլ պատճառներով։


== Տեսարժան վայրեր ==
Շարմեյ դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շարմեյ» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-27 
«Շարմեյ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Աշանի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Աշան գյուղի պատմության և մշակույթի հուշարձանների ցանկը։ Ցանկում ներառված է ընդամենը 4 հուշարձան։

 


== Տես նաև ==
Արցախի Հանրապետոթյան պատմության և մշակույթի անշարժ հուշարձանների ցանկ


== Ծանոթագրություններ ==
Ես սիրում եմ Նոր տարին

«Ես սիրում եմ Նոր տարին» (հինդի՝ आई लव न्यू ईयर, անգլ.՝ I love NY), 2013 թվականի հնդկական մելոդրամա, խորհրդային «Ճակատագրի հեգնանք, կամ բաղնիքդ անուշ» (1975) ֆիլմի չհեղինակազորված ռեմեյքը։ Հնդկաստանում ֆիլմի պրեմիերան կայացել է 2015 թվականի հուլիսի 10-ին։ Ֆիլմում հնչում են հնդկական կինոյի համար բնութագրական բազմաթիվ երգեր։ Նկարահանումներն անցկացվել են Նյու Յորքում, Մումբայում և Բանգկոկում։
Ֆիլմի անգլերեն վերնագրում առկա է NY հապավումը («Я люблю NY»), որը կարող է նշանակել ինչպես Նոր տարի (New Year), այնպես էլ Նյու Յորք (New York), որտեղ ծավալվում են ֆիլմի գործողությունները։


== Սյուժե ==
Ռանդիր Սինգհը, որ արտագաղթել է Հնդկաստանից, Չիկագոյում աշխատում է բանկային ոլորտում և նվիրված աշխատող է։ Նա արդեն 40 տարեկան է, սակայն դեռևս չի ամուսնացել, որովհետև ամաչկոտ է կանանց հետ շփման մեջ։ Նոր տարվա նախօրեին նա վերջապես հաղթահարում է երկչոտությունն ու որոշում Ամանորը դիմավորել իր ընկերուհու՝ Ռիայի հետ  իր բնակարանում, որտեղ պատրաստվում է առաջարկություն անել նրան։ Տիկուն, որ 26-ամյա ուսուցչուհի է Նյու Յորքից, պատրաստվում է Ամանորը տոնել իր փեսացուի՝ Իշանի հետ։ Շոգեբաղնիքում ընկերների հետ շքեղ գինարբուքից հետո Ռանդիրը հայտնվում է ինքնաթիռում, թռչում Նյու Յորք և ընկնում Տիկուի բնակարան։ Նրա բանալին բացում է այն բնակարանի դուռը, որտեղ ամեն ինչ հենց այնպիսին է, ինչպես իր բնակարանում։ Այդպես բանկային ոլորտի աշխատողը հյուրընկալվում է ուսուցչուհուն, ծանոթանում նրա խանդոտ փեսացուի, գործընկերների ու ընկերուհու հետ։ Մի շարք անհեթեթ ու զվարճալի դեպքերից հետո Ռանդիրն ու Տիկուն բաժանվում են։ Ռանդիրը վերադառնում է աշխատանքի, սակայն չի կարողանում մոռանալ նրան, ում հետ ծանոթացել էր Նյու Յորքում։


== Բնօրինակի ստեղծող անձնակազմի վերաբերմունք ==
Ֆիլմի տիտրերում հիշատակված չեն խորհրդային բնօրինակի հեղինակները։ Խորհրդային ֆիլմի ռեժիսոր և սցենարի հեղինակ Էլդար Ռյազանովը, ըստ իր օգնականի խոսքերի, ոչինչ չի իմացել հնդկական ռեմեյքի մասին և ոչ մի կապ չունի դրա հետ։


== Դերերում ==
Սաննի Դեոլ – Ռանդիր
Կանգանա Ռանաուտ – Տիկու
Պրեմ Չոպրա – Սինգհ Դհոդի, Ռանդիրի հայրը
Նավին Չոուդհարի – Իշան
Տանիշտհա Չաթերջի – Ռիա
Ռիմա Լագու
Մայա Ալագհ
Մանոջ Ջոշի
Ջինեթ Մուհի
Վիրագ Միշրա


== Ծանոթագրություններ ==


== Արտաքին հղումներ ==
«Ես սիրում եմ Նոր տարին»(անգլ.) ֆիլմը Internet Movie Database կայքում
«Ես սիրում եմ Նոր տարին» ֆիլմը bollywoodhungama.com կայքում(անգլ.)
Աստերոիդների ցանկ (148001-148100)

Աստերոիդների ցանկ (147901-148000)  • Աստերոիդների ցանկ  • Աստերոիդների ցանկ (148101-148200)
 Աստերոիդների ցանկ (147901-148000)  • Աստերոիդների ցանկ  • Աստերոիդների ցանկ (148101-148200)
Սպիրտաչափ

Սպիրտաչափ, ջրային լուծույթում էթիլսպիրտի պարունակությունը չափող գործիք։ Ստատիկ խտաչափ է՝ աերոմետր։ Աշխատանքը հիմնված է Արքիմեդի օրենքի վրա։ Չափում է լուծույթի խտությունը, որը կախված է սպիրտի պարունակությունից։ Սանդղակը ցույց է տալիս սպիրտի ծավալային (կամ կշռային) պարունակությունը տոկոսներով։
Սուրբ Թադևոս-Բարդուղիմեոս եկեղեցի

Սուրբ Թադևոս-Բարդուղիմեոս եկեղեցի, հայ առաքելական եկեղեցի Իրանի մայրաքաղաք Թեհրանում։ Պատկանում է Մեծի Տանն Կիլիկիո կաթողիկոսության Թեհրանի թեմին։ Գտնվում է Հազրաթի շուկայի տարածքում՝ Մոլավի պողոտայի խաչմերուկում։


== Պատմություն ==
Թեհրանում հայերը հաստատվում են Ղաջարիների իշխանության գալուց հետո, երբ այն դառնում է Իրանի մայրաքաղաքը։ Ի սկզբանե հայերի մի խումբ բռնագաղթվում և այստեղ է բնակեցվում Արցախից, ապա նաև՝ Սպահանից, Ֆերեյդանից, Փերիայից։ 18-րդ դարի վերջին հայերն այստեղ կառուցում են առաջին մատուռը՝ սուրբ Գևորգ, որը 1871 թվականին ձևափոխվում է եկեղեցու։
Ռուս-պարսկական պատերազմի տարիներին՝ 1808 թվականին, կառուցվել է երկրորդ հոգևոր կառույցը, որը կոչվում է Հայաստանում քրիստոնություն քարոզած երկու առաքյալների՝ սուրբ Թադևոսի և սուրբ Բարդուղիմեոսի անունով։ Նրա հիմնադրիները Ֆաթհ-Ալի շահի հրամանով եկել էին Նոր Ջուղայից՝ Թեհրանի Գոլեսթանի պալատի ապակիների հետ կապված աշխատանքների համար։ Տեղի ծխական դպրոցում ուսանել են նշանավոր իրանահայեր, օրինակ՝ Հովհաննես Մասեհյանը։


== Ճարտարապետություն ==
Սուրբ Թադևոս-Բարդուղիմեոս եկեղեցու հատակագծի մակերեսը մոտ 220 մ2 է, բակի և սենյակների հետ միասին կազմում է 350 մ2։ Նախքան սուրբ Գևորգի՝ եկեղեցի դառնալը, այս եկեղեցու բակը եղել է Թեհրանի քրիստոնեաների առաջին և միակ գերեզմանոցը։ Եկեղեցու բակում ամփոփվել են հայ, ռուս և անգլիացի անվանի քաղաքական գործիչների, ինչպես նաև Ալեքսանդր Բագրատիոնի, Վալտեր Սքոթի երկրորդ որդու՝ Չարլզի, զինվորական բժիշկ Դավուդ-Խանի, Իրանում Անգլիայի դեսպան Չարլզ Անիսթոնի և այլոց շիրիմներ։
Հիմնադրումից ավելի քանի մեկուկես դար անց, երբ Թեհրանում կառուցվում էին նոր եկեղեցիներ, այստեղ անցկացվել են նորոգման աշխատանքներ։ Դրանց ժամանակ, պատերի գաջի տակ բացվել են մի քանի որմնանկարներ։ Դրանք ներկայացնում են ծաղկով լեցուն ծաղկաման և թութականման թռչուններ։


== Տես նաև ==
Սուրբ Թադևոս-Բարդուղիմեոս մայր տաճար, Բաքու
Սուրբ Թադևոսի վանք, Մակու


== Ծանոթագրութհուններ ==


== Արտաքին հղումներ ==
Игумен Александр (Заркешев). «Посольство А.Грибоедова и его мученическая кончина в Тегеране в 1829 году. Фрагмент из книги "Русская Православная Церковь в Персии-Иране (1597-2001 гг.)". [История Церкви]»։ www.portal-credo.ru։ Վերցված է 2021-06-19
Դյուշմալան

Դյուշմալան, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։
Գյուղը թուրքերի կողմից կողոպտվել է 1895 թվականի ջարդերի ժամանակ։ Բնակչության մի մասը կոտորվեց, իսկ մյուս մասն էլ բռնի մահմեդականացվեց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սամա լեզու

Սամա լեզուն (Quissama) պատկանում է Նիգեր-Կոնգոյական լեզուների ընտանիքի հարավարևմտյան բանտու լեզուներին։ Սամա լեզվով խոսում են մոտ 24,000 մարդ։ Լեզուն օգտագործվում է Անգոլայում։
Ահմոս (թագուհի)

Ահմոս  (անգլ.՝ Ahmose, մ. թ. ա. 1505 - մ. թ. ա. 1493), հին եգիպտական թագուհի, որը հանդիսացել է տասնութերորդ արքայատոհմի երրորդ փարավոն Թութմոս I-ի մեծ թագուհին ու կին-փարավոն Հատշեպսուտի մայրը։ Ահմոսի անունը նշանակում է «Լուսնից ծնված»։


== Ընտանիք ==

Հայտնի չէ, թե ովքեր են եղել Ահմոսի հայրն ու մայրը։ Ենթադրվել է, որ նա եղել է կա՛մ փարավոն Ամենհոտեպ I-ի, կա՛մ Ահմոս I-ի դուստրը, հետևաբար նաև Ահմոս I-ի քույր-կինը՝ Ահմոս-Նեֆերտարին։ Նրան երբեք չեն անվանել «Թագավորի դուստր», և այս փաստն Ահմոսի արքայական ընտանիքի հետ կապերի վերաբերյալ տեսությունների մասին որոշակի կասկածներ է առաջացրել։ Սակայն նա կրել է «Թագավորի քույր» տիտղոսը, որից կարելի է ենթադրել, որ նա եղել է փարավոն Թութմոս I-ի քույրը։
Ահմոսը կրել է մի շարք տպավորիչ տիտղոսներ, այդ թվում՝ «Ժառանգական արքայադուստր» (iryt-p`t), «Գերաշնորհ» (wrt-hzwt), «Մեծ քաղցրության սիրված տիրուհի» (nebt-bnrt-‘3(t)-mrwt), «Մեծ արքայի սիրելի կին» (hmt-niswt-wrt meryt.f), «Ուրախության տիրուհի» (hnwt-ndjm-ib), «Բոլոր կանանց տիրուհի» (hnwt-hmwt-nbwt), «Երկու երկրի տիրուհի» (hnwt-t3wy), «Հորուսի ուղեկից» (zm3yt-hrw), «Հորուսի սիրելի ուղեկից» (zm3yt-hrw-mryt.f), «Թագավորի քույր» (snt-niswt)։
Ահմոսը եղել է Թութմոս I-ի մեծ թագուհին։ Նրան պատկերել են Դեյր էլ-Բահարիի հուշադամբան-տաճարում Նեֆրուբիթի անունով դստեր հետ։ Նա նաև Հատշեպսուտ թագուհու մայրն էր, սակայն հաստատված չէ, արդյոք արքայազններ Ամենմոսն ու Վաջմոսը նրա որդիներն են եղել․ վերջիններս սովորաբար համարվել են Թութմոս I-ի մեկ այլ կնոջ՝ Մուտնոֆրետ թագուհու որդիները։


== Հուշարձաններ և փորագրություններ ==
Յուֆ անունով մի պաշտոնյա ծառայել է որպես զոհասեղանի երկրորդ մարգարե (S'w), տաճարի դռնապան ու քահանա։ Նա նաև ծառայել է մի շարք արքայական կանանց, նախ՝ փարավոն Ահմոս I-ի մորը՝ Ահհոտեպ թագուհուն, ապա պատասխանատու է եղել թագուհի Սոբեկեմսաֆի գերեզմանի վերանորոգման համար, ի վերջո ծառայել է նաև Ահմոս թագուհուն։ Յուֆի գրառումների համաձայն՝ վերջինս նրան նշանակել է գանձապահի օգնական և նրան վստահել նորին մեծության արձանի ծառայությունը։
Ահմոսը հայտնի է աստվածային բեղմնավորման տեսարաններից։ Հատշեպսուտը տեսարաններ է քանդակել տվել, որտեղ պատկերված է, թե ինչպես է Ամոն աստվածը մերձենում իր մորը՝ Ահմոսին, և թե ինչպես ինքը՝ Հատշեպսուտը, աստվածային ծագում ունի։ Փորագրությունները ցույց են տալիս, թե ինչպես է Թրոթ աստվածն առաջին անգամ Ամոնի մոտ հիշատակում թագուհւ Ահմոսին․ «Ահմոս է անունը նրա, բարերար և սիրուհի։ Նա կինն է թագավոր Աախեպերկարեի (Թութմոս I), հավերժ կենդանություն նրան» (Բրեստեդի «Հնագույն գրառումներից»)։ Ամոն աստվածը դրանից հետո այցելում է պալատ ու ներկայանում թագուհուն։ Նրանք երեխա են բեղմնավորում, ու Ամոնը հայտարարում է, որ նրան պետք է անվանակոչել Խնեմետ-Ամոն-Հատշեպսուտ, որից հետո նա գնում է Խնում աստծո մոտ ու նրան հրամայում մարմնավորել Հատշեպսուտին։ Այնուհետև տեսարանները պատկերում են թագուհու կալանքն ու նրա աստվածային դստեր ծնունդը։
Շատ տարիներ անց Ամենհոտեպ III փարավոնը համարյա նույնությամբ կրկնել է այս տեսարանները՝ ցույց տալու համար, թե ինչպես է Ամոնն այցելել իր մորը՝ թագուհի Մուտեմույային ու բեղմնավորել աստվածային արքայազնին՝ իրեն։


== Ծանոթագրություններ ==
Տայոժնայա (գյուղ, Բոգրադսկի շրջան)

Տայոժնայա (ռուս.՝ Таёжная), գյուղ Ռուսաստանի Խակասիա հանրապետության Բոգրադսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շերմեն շրջան (Օրեգոն)

Շերմեն շրջան (անգլ.՝ Sherman County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 2.132 կմ² է, բնակչությունը՝ 1.765 մարդ (2010 թ. տվյալներով)։ Շրջկենտրոնն է Մորո բնակավայրը։ Կազմավորվել է 1889 թ.։
Մետանա

Մետանա, քաղաք-հանգստավայր Հունաստանի  Պելոպոնես թերակղզում։ Քաղաքի բնակչությունը 2011 թվականի մարդահամարի տվյալներով կազմել է 862 բնակիչ։ Նույն   թվականին տեղական ինքնակառավարման բարեփոխումներից հետո  քաղաքը դարձել է Տրիզինիա-Մետանիաի համայնքի  մաս, ինչից հետո այն դարձավ քաղաքային միավոր։
Մետանայում է գտնվում է գործող Մետանա հրաբուխը։ Ադմինիստրատիվորեն այն պատկանում է Ատտիկա շրջանին։  Քաղաքը գտնվելով հյուսիսային ճանապարհին՝ իրար է կապում Պելոպենես ու Գալատաս քաղաքները։ Ամենաբարձր կետը 740 մետրն է։


== Հրաբխային ակտիվություն ==
Ծայրամասն ամբողջովին ունի հրաբխային ծագում և պարունակում է ավելի քան 30 հրաբխային ժայթքման կենտրոններ։ Վերջին հրաբխային ժայթքումը տեղի է ունեցել ներկայիս Կեմենի Չորայի մոտ, մ.թ.ա. 203 թվականին, իսկ վերջին  ստորգետնյա հրաբուխը  է պայթել է 1700 թվականին։ Հայտնի գրողներից ինչպիսիք էին Պուբլիուս Օվիդիուս Նասոն, Ստրաբոնը և Պավսանիասը  իրենց աշխատություններում անդրադարձել են Մետանայի վերջին հրաբուխի մասին։
1991 թվականից թերակղզում  աշխարհագրական և քարտեզագրական հետաազոտություններ են անց կացրել Ցյուրիխի տեխնիկական բարձրագույն դպրոցի անդամները։


== Բնակչություն ==


== Ծանոթագրություններ ==
Գուտիրևկա (այլ կիրառումներ)

Գուտիրևկա, կարող է վերաբերել՝

Գուտիրևկա - գյուղ, Ուկրաինայի Խարկովի մարզի Կեգիչևի շրջանում
Գուտիրևկա - գյուղ, Ուկրաինայի Պոլտավայի մարզի Պոլտավայի շրջանում
Գարլասկո

Վիլանտերիո (իտալերեն՝ Villanterio), կոմունա Իտալիայում, գտնվում է Լոմբարդիա մարզի Պավիա գավառում։
Բնակչությունը 2659 մարդ է (2008 թվականի տվյալներով)։ Բնակչության միջին խտությունը՝ 190 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 27019։ Հեռախոսային կոդը՝ 0382։
Կոմունայում սեպտեմբերի երկրորդ կիրակի օրը նշվում է հատկապես Սուրբ Աստվածածնի Վերափոխման տոնը։


== Ծանոթագրություններ ==
Սայպան

Սայպանը (անգլ.՝ Saipan) Հյուսիսային Մարիանյան կղզիների մայրաքաղաքն է, որը գտնվում է Մարիանյան կղզիների կղզեխմբին պատկանող համանուն կղզու վրա։ Բնակչության թիվը քաղաքում կազմում է 48 հազար մարդ, իսկ խտությունը՝ 540․71/կմ2 (ըստ 2010 թվականի)։
CodeCombat

CodeCombat, կրթական տեսախաղ, որը նախատեսված է ծրագարվորում սովորելու համար։ Ուսանողները սովորում են գրել JavaScript, Python, HTML և CoffeeScript կոդեր, ինչպես նաև սովորում են համակարգչային գիտություն։ CodeCombat-ը ունի 11 կոմպլեկտ՝ 3-ը խաղերի մշակման, 2-ը վեբ ծրագարվորման և ևս 6-ը համակարգչային գիտության կոմպլեկտ։ Առաջին կոմպլեկտը համակարգչային գիտության վերբերյալ անվճար է բոլոր աշակերտների և ուսուցիչների համար։ CodeCombat-ը ճանաչվել է Համակարգչային գիտության սկզբունքների (AP CSP) ուսումնական պլանի և մասնագիտական զարգացման հաստատված մատակարար։
CodeCombat-ը համագործակցում է դպրոցների և շրջանների հետ, սակայն բացի դա մասնակիցները իրենք կարող են կատարել ամենամսյա վճարովի բաժանորդագրության և հասանելիություն ստանալ հավելյալ նյութերի։ Որպեսզի անցեն հաջորդ փուլ, մասնակիցները պետք է ամրապնդեն իրենց գիտելիքները գրելով կոդ։ Այն իր մեջ ներառում է, ինչպես մի խաղացողի համար նախատեսված այնպես էլ բազամարդ խաղեր, որոնք նախատեսված է 4-12-րդ դասարանցիների համար։ Խաղը դրական ակնարկների է արժանացել PC Magazine-ի կողմից, 2017 թվականին ճանաչվել է որպես Ուսանողների համար նախատեսված լավագույն գործիք  և ընրվել է կրթական լավագույ տարբերակ Common Sense Education-ի կողմից։
2014 թվականին CodeCombat-ը իր ծրագիրը դարձրեց բաց կոդով և ավելացրեց փուլերի ստեղծման ֆունկցիան, որի շնորհիվ օգտատերերը իրենց կարող են հորինել փուլեր։ 2019 թվականի օգոստոսին CodeCombat-ը թողարկեց նոր խաղ, որը կոչվում է Ozaria։


== Ընկերություն ==
CodeCombat հիմնադրվել է 2013 թվականի փետրվարին՝ Գերոգի Սաինսի, Սքոթթ Էրիկսոնի, Մաթթ Լոթթի և Նիք Վինթերի կողմից, ով մշակել է ծրագիր Skritter սովորելու համար։ Ընկերությունը տեղակայված է Սան Ֆրանցիսկոյում և ստեղծել է երկու խաղ՝ Ozaria և CodeCombat-ը, որոնք նախատեսված են դպրոցների և սովորողների համար։ 2014 թվականին ընկերությունը 2 միլլիոն դոլլար ծավալով ֆինանասավորում ստացավ այնպիսի ընկերություններից, ինչպիսք են՝ Y Combinator, Andreessen Horowitz և Allen & Company։ Ընկերությունում աշխատում է 29 մարդ։ 2019 թվականին ընկերությունը ստացավ 6 միլլիոն դոլլար արժողությամբ ֆինանսավորում Hone Capital ընկերությունից։


== Ծանոթագրություններ ==


== Արտաքին հղումներ ==
Ընկերության կայքէջ
Շիպիի

Շիպիի (ֆր.՝  Chipilly), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 174 մարդ, բնակչության խտությունը` 25.40 մարդ/կմ²։ Բնակավայրը զբաղեցնում է 6.85 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 26 կմ արևելք։


== Բնակչություն ==


== Տնտեսություն ==
2010 թվականին ուներ 120 աշխատունակ (15-64 տարեկան) բնակիչ, որոնցից ակտիվ էին 76-ը, իսկ ոչ ակտիվները` 44։ Ակտիվության ցուցանիշը կազմում է 63,3 %։ 76 աշխատունակ մարդկանցից աշխատել է 66 անձ (36 տղամարդ և 30 կին)։ Գործազուրկ են եղել 10 անձ (8 տղամարդ և 2 կին)։ 44 անաշխատունակներից 11-ը եղել են աշակերտներ կամ ուսանողներ, 19-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցասում (այլ կիրառումներ)

Ցասում, կարող է վերաբերել՝

Ցասում (ֆիլմ, 1936) - ռեժիսոր Ֆրից Լանգ 1936 թվականի ֆիլմը
Ցասում (ֆիլմ, 2004) - ռեժիսոր Թոնի Սքոթի 2004 թվականի ֆիլմը
Ցասում (ֆիլմ, 2014) - ռեժիսոր Դևիդ Էյերի 2014 թվականի ֆիլմը
Ռուբեն Հակոբյան (ճարտարապետ)

Անվան այլ կիրառումների համար տե՛ս՝ Ռուբեն Հակոբյան (այլ կիրառումներ)Ռուբեն Սեդրակի Հակոբյան (հունվարի 2, 1900(1900-01-02), Սարդարապատ, Հայաստան - դեկտեմբերի 31, 1990(1990-12-31), Երևան, Հայկական ԽՍՀ, ԽՍՀՄ), ճարտարապետ, ՀԽՍՀ գիտության և տեխնիկայի վաստակավոր գործիչ (1960)։


== Կենսագրություն ==
1928 թվականին ավարտել է ԵՊՀ տեխնիկական ֆակուլտետի ճարտարապետական բաժինը։ 1930-1936 թվականներին եղել է Հայաստանի քաղաքների նախագծման պետական ինստիտուտի կոնստրուկտորական բաժնի վարիչ, 1930-1932 թվականներին՝ ՀԽՍՀ կառուցվածքների ԳՀԻ գիտքարտուղար, 1932-1937 թվականներին՝ տնօրեն։ Դասավանդել է Երևանի պոլիտեխնիկական ինստիտուտում։ 1937-1990 թվականներին եղել է երկաթբետոնե կառուցվածքների ամբիոնի վարիչ, 1939 թվականից՝ դոցենտ։
Հակոբյանի նախագծերով Երևանի Թումանյան փողոցում 1930 թվականին կառուցվել է վարչական շենքը, որտեղ 1971-2005 թվականներին գործել է Հայկական հանրագիտարանի գլխավոր խմբագրությունը։ Նրա նախաձեռնությամբ Հայաստանի շինարարության մեջ առաջին անգամ կիրառվել են թեթև բետոնն ու երկաթբետոնը։
Գիտական աշխատությունները նվիրված են տուֆի և պեմզայի թափոններից արհեստական շինաքարեր ստանալու, բետոնի, պեմզաբետոնի, տուֆերի և այլ շինանյութերի առանձնահատկություններին։


== Ծանոթագրություններ ==
611

611 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 611 թվականն է, 
VII դարի 11-րդ տարին։


== Դեպքեր ==


== Ծնունդներ ==


== Մահեր ==
Ալթուբինալ

Ալթուբինալ (Ալթի Բինալուղ, ռուս.՝ Алтубинал), հայաբնակ գյուղ Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 77 կմ հյուսիս-արևելք, Փշիշ գետի ձախ ափին, ծովի մակարդակից 483 մ բարձրության վրա։


== Բնակչությունը ==
Գյուղի բնակիչներն զբաղվում են թեյի և եգիպտացորենի մշակությամբ, ինչպես նաև այգեգործությամբ։ 1905 թվականին գյուղում կար 15 տուն, իսկ 1972 թվականին` 31 տուն։


== Պատմությունը ==
Գյուղը հիմնադրել են Թուրքիայից գաղթած հայերը` 1877-1878 թվականներին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներArchived 2014-05-17 at the Wayback Machine.
Տուապսեի շրջանի գյուղերի կազմավորման պատմություն